**Referat fra møde i Takstgruppen**

Mødedato: 21. november 2019

Mødetid: Kl. 12.00-15.00

Mødested: Viborg Rådhus

Prinsens Alle 5, 8800 Viborg

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltager** |  |
| Henrik Jacobsen | Favrskov kommune |
| Mads Marcussen | Holstebro Kommune |
| Tine Christel Broge | Horsens Kommune |
| Steen Holk Bank | Herning Kommune |
| Janni Abildtrup | Ikast-Brande Kommune |
| Susanne Smed | Norddjurs Kommune |
| Christian B. Madsen | Lemvig Kommune |
| Mette Holst Langberg | Randers Kommune |
| Hans Bo Kristensen | Region Midtjylland |
| Pia Skovgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Sascha Regitze Mørch Lund | Silkeborg Kommune |
| Baheerathan Arumugasamy | Viborg Kommune |
| Janne Folden Bang | Aarhus Kommune |
|  |  |

**Afbud**

|  |  |
| --- | --- |
| Rasmus Gade | Skive Kommune |
| Maiken E. Frederiksen | Skive Kommune |
| Maria Elisabeth Christiansen | Struer Kommune |
| Dennis O. Nielsen | Holstebro Kommune |
| Diana Holm | Norddjurs Kommune |
| Rikke Haarup | Syddjurs Kommune |
| Jakob Rasmussen | Aarhus Kommune |
| Pernille Jakobsgaard | Lemvig Kommune |

**Mødet starter med frokost fra kl. 12.00 – i kantinen på 5. sal og kl. 12.45 fortsættes i Rådhusets Multisal i atriet.**

1. **Årshjul (kl.12.45 – 13.00)**Status på indberetning af takster for 2020Kommunerne har fået forlænget fristen for indberetning af takster til den 6. december. Sekretariatet har alligevel opfordret kommunerne til at indberette taksterne hurtigst muligt den 15. november eller tæt på denne dato, af hensyn til at nå længst mulig inden juleferien.

Takstgruppen har pr. mail i september modtaget tidsplanen for indberetning, som ser således ud:

|  |  |  |
| --- | --- | --- |
| **Aktivitet** | **Deadline** | **Ansvarlig** |
| Indberetning af takster | Frist udskudt til den 6. december | Kommuner / Region Midt (RM) |
| Indberetning af takstudvikling | Den 11. december | Sekretariat / Kommuner/ RM |
| Samling af indberetninger og kvalitetssikring | Perioden fra den 6. december til den 10. januar 2020 | Sekretariat / Kommuner/ RM |
| Klar på hjemmesiden | Den 15. januar 2020 | Sekretariatet |

Det indstilles,

* At takstgruppen kommer med en status på indberetning af takster for 2020.

Referat: Kun en enkelt kommune har meddelt at fristen ikke kan overholdes. Status lige nu er at sekretariatet har modtaget takster fra tre kommuner og på mødet tilkendegiver flere kommuner at de er færdige med takstberegningen og vil sende takster ind i den kommende uge.

1. **Udarbejdelse af styringsaftale gældende for 2021 og 2022 (13.00 – 13.10)**

Udarbejdelse af styringsaftalen for 2021 og 2022 skal i gang, og det vil involvere medlemmer af takstgruppen. Styringsaftalen skal forelægges til godkendelse på Forretningsudvalgets møde den 2. marts og deadline for arbejdet bliver derfor den 3. februar 2020.

Vedrørende hvem af takstgruppens medlemmer der forventes at indgå i arbejdet.

Vi minder om, at takstgruppen på møde den 23. februar 2017 besluttede, at arbejdet med at gennemgå styringsaftalen sker efter et rotationsprincip.

*Der er blevet forslået, at der laves en rotation omkring opgaven med gennemskrivningen af bilag som blev vedtaget. Der var tilslutning til forslaget, og fremadrettet er det derfor 3-4 kommuner (og regionen) der gennemskriver hele bilaget til styringsaftalen.*

*Selve styringsaftalen bliver ikke på revideret efter rotationsprincippet, men udarbejdes af Sekretariatet til Takstgruppens drøftelse og godkendelse.*

Det indstilles

* At takstgruppen nedsætter en arbejdsgruppe 3-4 medlemmer, som i fællesskab gennemgår styringsaftalen for eventuelle rettelser og tilføjelser.

Referat: Takstgruppen nedsatte en arbejdsgruppe, bestående af Viborg, Ikast-brande, Aarhus og Norddjurs kommuner. Arbejdsgruppen planlægger selv processen med at få opdateret styringsaftalen.

På mødet blev der peget på følgende opmærksomhedspunkter til revidering af styringsaftalen:

* Redaktionelle ændringer i forhold til lovgivningen
* Gennemskrivning af differentierede takster
* Administrationsprocenten på 6,1 % - udviklingsomkostninger – (evt. lidt om hvad tanken er med disse)

Der planlægges et møde i takstgruppen den 3. februar 2020 med henblik på, at takstgruppen godkender redigeringen af styringsaftalen inden den, fremlægges på møde den 2. marts i DASSOS Forretningsudvalg.

**Arbejdsgruppen bedes sende udkast til styringsaftalen til Sekretariatet** [**takst@viborg.dk**](mailto:takst@viborg.dk) **senest den 27. januar 2020.**

1. **Ledelsesinformation orientering/oplæg ved Holstebro Kommune. (13.10 – 13.45)**

Mads Marcussen fra Holstebro kommune giver en orientering om hvordan de i Holstebro arbejder med ledelsesinformation på det specialiserede socialområde.

Det indstilles,

* At takstgruppen tager orienteringen til efterretning.

Referat: Mads Marcussen fra Holstebro præsenterede et uddrag af den ledelsesinformation på socialområdet, der sendes ud i organisationen. Myndighedschefen og den enkelte sagshandler får rapporterne for at kunne følge med i hvad en indsats koster samt i til- og afgang inden for de forskellige målgrupper.

Oplægget gav anledning til udveksling af viden og erfaringer i Takstgruppen, omkring hvilke ”nedslag/ opmærksomhedspunkter” man kan bringe ind i sin ledelsesinformation.

1. **Opfølgning på analyse om køb og salg af ydelser på det specialiserede socialområde jf. KL-aftale for 2019 ved Leif Harboe fra Skanderborg Kommune. (13.45 – 14.00)**

Leif Harboe fra Skanderborg Kommune repræsenterede takstgruppen i KL’s workshop om *”takststrukturer og økonomiske incitamenter”* som blev afholdt i løbet af foråret 2019. KL kom på baggrund af workshoppen med anbefalinger til hvordan en fremtidig takststruktur kunne se ud.

I KL-budgetvejledning (vedlagt) afsnit 3.2. Sidste sætning lyder: ”Det forventes, at ændringerne i takstmodellerne vil få virkning fra 1. januar 2021.”   
Leif Harbo fra Skanderborg Kommune, vil på mødet orientere takstgruppen nærmere om hvad næste skridt er i forhold til den fremtidige takstmodel.

Det indstilles

* At takstgruppen tager orienteringen til efterretning.



Referat: KL er ved at lægge sidste hånd på løsningsmodeller til de fem initiativer, som der er enighed om at gennemføre, jf. supplementsskrivelsen s. 8 og 9.

Foreløbigt er det besluttet, at det der i dag indgår i tilbuddenes driftsbudgetter, kan man fortsætte med. Praksis i dag er, at der i taksterne indgår sundhedsydelser uden at disse er særskilt beregnet eller tydelige. Denne praksis legaliseres. Fremover bliver det obligatorisk at opdele taksten i en basistakst og i en servicetakst, det sker for at skabe større gennemsigtighed og sammenlignelighed i taksterne.

Hjemmehjælpsydelser vil skulle opkræves særskilt.

Det forventes, at KL nedsætter en arbejdsgruppe med henblik på at få udarbejdet en fælles beskrivelse af hvordan opdelingen konkret skal udmøntes

Fælles standardkontrakt skal udarbejdes og der er nedsat en arbejdsgruppe til at få skabt en fælles skabelon. Takstgruppen har tilmeldt repræsentanter fra Midtjylland både kommunale og regionale repræsentanter.

Supplerende supplementsskrivelse vil blive udsendt, hvor der gives en opdatering af hvor langt man er i arbejdet vedrørende køb og salg af pladser på det specialiserede socialområde.

Takstgruppen bør overveje – hvilke elementer fra Region Midt’ standardkontrakt, der skal med i det kommende kontraktudviklingsarbejde.

Region Sjællands standardkontrakt udgør et udgangspunkt for udviklingen af en fælles standardkontrakt.

Takstgruppen påpeger, at det er en god ide med en fælles standardkontrakt, men den bør ikke gøres unødig bureaukratisk. I det udsendte materiale er det foreløbigt skrevet ind at en standardkontrakt vil være frivillig for kommunerne at anvende ifm. handel med botilbudspladser.

Opdatering af styringsaftalen påvirkes ikke af arbejdet med en fælles standardkontrakt. Eventuelle ændringer vil blive skrevet ind når det bliver aktuelt.

1. **Ankestyrelsens afgørelser er efter kommuners opfattelse udgiftsdrivende – jf. eks. Nr. 11-19 om madservice eller praktisk hjælp – orientering ved Leif Harboe fra Skanderborg Kommune. (14.00- 14.15)**

DASSO har på deres møde den 27. august 2019 debatteret problematikken – se sagsfremstilling herunder.

*”Ankestyrelsens arbejde har på det seneste resulteret i en række principafgørelser, som har væsentlig indvirkning på den kommunale praksis, herunder det kommunale serviceniveau.*

*Foruden det økonomiske pres og den i nogle tilfælde potentielt drastiske praksisindflydelse som følger af principafgørelserne, kan der i nogle af Ankestyrelsens udmeldinger rejses tvivl om hvorvidt der ligger en korrekt lovforståelse til grund for afgørelsen - f.eks. når Ankestyrelsen anvender "Kompensationsprincippet" også ift. "borgere med særlige sociale problemer".*

*Ankestyrelsens rammer for regelfortolkende virksomhed synes med nogle af principafgørelserne udvidet i en grad så det nærmer sig politikformulering.*

*Det opleves endvidere, at Ankestyrelsen - når de kommer under pres fra KL eller kommuner – i visse tilfælde bløder op eller tager forbehold ift. en principafgørelse. Dette sker enten mundtligt eller i artikler, men uden at principafgørelsen trækkes tilbage. En sådan praksis er*

*retskildemæssigt problematisk og giver en usikker/uigennemsigtig og uforudsigelig retstilstand for kommuner og borgere.*

*Flere Kommuner har henvendt sig til KL om de problematiske typer af afgørelser, ligesom der efterlyses en bredere drøftelse af Ankestyrelsens rolle. KL har taget problemet op og forventer at rejse såvel kompensationskrav som principielle perspektiver ift. Ankestyrelsens rolle og praksis i forbindelse med økonomiforhandlingerne for 2020.*

*Der efterlyses en bredere politisk opmærksomhed på situationen.*

Som baggrundsmateriale har Silkeborg Kommune og Viborg Kommune fremsendt vedlagte notat med eksempler på principafgørelser med konsekvens for praksis og serviceniveau. Principafgørelse 10 – 19, som omhandler snitfladen mellem §83 og §85, vurderes som havende særligt vidtrækkende konsekvenser for kommunal praksis”.

Artikel udarbejdet af Ankestyrelsen omkring snitfladen er vedlagt herunder.



Det indstilles

* At takstgruppen drøfter erfaringer ift. Ankestyrelsens praksis, herunder om det giver anledning til ændringer i Styringsaftalen*.*

Referat: Takstgruppen drøftede de vedhæftede eksempler. Det er op til tilbuddet at vurdere om borgeren skal visiteres til madservice eller til pædagogisk støtte / praktisk støtte. Selve bevillingen er en myndighedsopgave, så det enkelte tilbud kan ikke på egen hånd bevilge en madservice ordning eller en praktiskhjælp ordning.


Indtil videre håndteres den principielle problematik ift. Ankestyrelsens afgørelser efter ” case by case”. Tilkommer der yderligere information om problematikken kan det efter behov tages op i takstgruppen. På den nuværende baggrund er der ikke grundlag for ændringer til styringsaftalen.

1. **Erfaringsudveksling – vedr. Socialtilsyn Midt (14.15-14.25)**

Viborg Kommune har haft et møde om budgetskemaer, årsrapporter etc. med Social Midt.

I den forbindelse nævnte Social Midt, at der er tilbud som indregner *”Beregnet forrentning af kapitaludlæg – driftskapital”.*

Det er noget som Viborg Kommuner ikke indregner i tilbud. Beløbet som indregnes vil være lille, så drøftelsen er for sikre gennemsigtighed. I styringsaftalen nævnes det ikke ift. takstberegningen.



Det indstilles,

* At takstgruppen drøfter hvad praksis er ude i kommunerne / Region Midt.

Referat: Viborg Kommune har haft et dialogmøde med Socialtilsyn Midt vedr. indregning af kapitaludlæg. Ingen af de deltagende kommuner angav at de indregnede omkostninger til kapitaludlæg

Endvidere gjorde Viborg Kommune socialtilsynet opmærksom på at deres nye platform til indberetning af tilbud har givet en del udfordringer. Det er ikke alle oplysninger der er kommet med over fra den gamle platform og derudover opleves den meget tung at arbejde i.

Der udspandt sig en debat i Takstgruppen omkring de oplysninger Social Tilsynet forlanger ved deres besøg.

1. **Mødeplan for 2020 (14.25-14.30)**

Sekretariatet foreslår følgende datoer for møder og erfaringsudveksling i 2020.

|  |  |
| --- | --- |
| **Dato** | **Emner** |
| Mandag den 3. februar | Møde – gennemgå og godkende styringsaftalen |
| Tirsdag den 18. februar | Undervisning/Erfaringsudveksling + (evt. møde i takstgruppen) |
| Torsdag den 19. marts | Styringsaftale skal endelig på plads + regnskab 2019 |
| Mandag den 25. maj | Status indberetning regnskab 2019 + tidsplan for ledelsesinformation |
| Torsdag den 20. august | Erfaringsudveksling + FAQ takstindberetning 2021 |
| Torsdag den 19. november | Mødeplan 2021 |

Det indstilles

* At takstgruppen godkender mødeplanen for 2020.

Referat: Takstgruppen godkendte mødeplanen for 2020.

1. **Eventuelt (14.30 – 15.00)**

* Sønderbro? Afregningsproblemerne med Søndrebro har været undersøgt. Konklusionen er at det er optil kommunerne selv at afgøre om man vil betale den ekstraordinære opkrævning. Vælger kommunerne ikke at betale, vil beløbet blive opkrævet sammen med den objektive finansiering for 2020.
* Holstebro Kommune oplyste at deres myndighedsafdeling har været meget udfordret på at modtage Areal og omkostningsbestemt husleje tidsnok til at kunne nå at beregne huslejen inden 1. november. Spørgsmålet til takstgruppen gik på om andre havde haft samme problemer.

Der var ingen i takstgruppen der kendte til problemet.